“ธปท.” เดินหน้าปรับเกณฑ์ เปิดบัญชี FCD หนุนดันเงินไหลออกลงทุน ตปท. นำร่องเฟสแรก ต้นปี 64
“ธปท.” เดินหน้าปรับเกณฑ์ เปิดบัญชี FCD หนุนดันเงินไหลออกลงทุน ตปท. นำร่องเฟสแรก ต้นปี 64 
“ธปท.” เดินหน้าปรับเกณฑ์ เปิดบัญชี FCD หนุนดันเงินไหลออกลงทุน ตปท. นำร่องเฟสแรก ต้นปี 64
14 ต.ค. 2563

นายเมธี สุภาพงษ์ รองผู้ว่าการ ด้านเสถียรภาพการเงิน ธนาคารแห่งประเทศไทย (ธปท.) กล่าวว่า ขณะนี้ ธปท.อยู่ระหว่างการผ่อนคลายหลักเกณฑ์เงินทุนเคลื่อนย้าย เพื่อสนับสนุนให้นักลงทุนไทยที่เป็นนักลงทุนทั่วไปสามารถนำเงินออกไปลงทุนในต่างประเทศได้มากขึ้น เพื่อสนับสนุนให้นักลงทุนไทยมีเครื่องมือในการกระจายความเสี่ยงผ่านการออกไปลงทุนต่างประเทศ และมีความรู้และประสบการณ์ไนการลงทุนที่เปิดกว้างมากขึ้น และถือเป็นการรีไซเคิลเงินทุนที่ไหลเข้ามาในประเทศให้ออกไปลงทุนต่อยอดผลตอบแทนของนักลงทุนไทย อีกทั้งยังช่วยลดแรงกดดันค่าเงินบาทแข็งค่ามากเกินไปได้
โดยการผ่อนคลายหลักเกณฑ์ให้นักลงทุนไทยทั่วไปนำเงินออกไปลงทุนในต่างประเทศได้มากขึ้นนั้น จะเปิดเสรีให้นักลงทุนรายย่อยสามารถนำเงินออกไปลงทุนต่างประเทศได้สะดวกขึ้น จากอดีตที่มีเกณฑ์ควบคุมค่อนข้างเข้มงวด ซึ่งจะให้เฉพาะนักลงทุนสถาบัน หรือกลุ่ม High Net Worth เท่านั้นที่สามารถออกไปลงในต่างประเทศได้ และ ธปท.จะผ่อนคลายเกณฑ์ให้สินทรัพย์จากต่างประเทศสามารถเข้ามาซื้อขายในประเทศได้ ทำให้นักลงทุนทั่วไปสามารถเข้าถึงได้ด้วย
นอกจากนี้ ธปท.จะอนุญาตให้สามารถเปิดบัญชีเงินตราต่างประเทศ (FCD) โดยมีเงื่อนไขน้อยลง เช่น การขยายเพดานการเปิดบัญชีให้สามารถโอนเงินในบัญชี FCD ระหว่างกันในประเทศได้ รวมถึงหากไม่มีภาระหรือธุรกรรมรองรับก็สามารถเปิดบัญชี FCD ได้ ซึ่งคาดว่าจะเริ่มเห็นการผ่อนคลายหลักเกณฑ์ในเฟสแรกช่วงต้นปี 64 ในส่วนของการผ่อนคลายเกณฑ์บัญชี FCD
   “เรื่องการรีไซเคิลเงินทุนให้นักลงทุนไทยออกไปลงทุนในต่างประเทศได้สะดวกขึ้น ธปท.ได้มีการหารือกับผู้ที่เกี่ยวข้อง ทั้ง ก.ล.ต.และตลาดหลักทรัพย์ฯแล้ว ซึ่งเป็นนโยบายที่ ธปท.ต้องเร่งทำให้เห็นเป็นรูปธรรมในอนาคต” นายเมธี กล่าว